stanford-oval/wikipedia huggingface dataset:
2023 בספורט
אופניים > אליפות העולם באופני כביש > נשים

מרוץ כביש -
מרוץ נגד השעון -
אופניים > אליפות העולם באופני כביש > גברים

מרוץ כביש -
מרוץ נגד השעון -
אתלטיקה > שיא עולם > אתלטיות

| תאריך | מקצוע | שם האתלטית | מדינה | מקום תחרות | שיא |
| --- | --- | --- | --- | --- | --- |
| 19 בפברואר | ריצת 400 מטר | פמקה בול | הולנד הולנד | אפלדורן, הולנד | 49.26 שניות (אולם) |
| 3 במרץ | קרב חמש | נפיסטו ת'יאם | בלגיה בלגיה | איסטנבול, טורקיה | 5055 נקודות (אולם) |
| 2 ביוני | ריצת 1500 מטר | פיית' קיפייגון | קניה קניה | פירנצה, איטליה | 3:49.11 דקות |
| 9 ביוני | ריצת 5000 מטר | פיית' קיפייגון | קניה קניה | פריז, צרפת | 12:35.36 דקות |
| 21 ביולי | ריצת מייל | פיית' קיפייגון | קניה קניה | מונקו, מונקו | 4:07.64 דקות |
| 24 בספטמבר | ריצת מרתון | טיגיסט אספה | אתיופיה אתיופיה | ברלין, גרמניה | 2:11:53 שעות |
אתלטיקה > שיא עולם > אתלטים

| תאריך | מקצוע | שם האתלט | מדינה | מקום תחרות | שיא |
| --- | --- | --- | --- | --- | --- |
| 25 בפברואר | קפיצה במוט | ארמנד דופלנטיס | שוודיה שוודיה | קלרמון-פראן, צרפת | 6.22 מטר (אולם) |
| 29 באפריל | הדיפת כדור ברזל | ראיין קראוזר | ארצות הברית ארצות הברית | דה מוין, איידהו, ארצות הברית | 23.38 מטר |
| 27 במאי | הדיפת כדור ברזל | ראיין קראוזר | ארצות הברית ארצות הברית | לוס אנג'לס, ארצות הברית | 23.56 מטר |
| 9 ביוני | ריצת 3000 מטר מכשולים | לאמצ'ה גירמה | קניה קניה | פריז, צרפת | 7:52.11 דקות |
| 8 באוקטובר | ריצת מרתון | קלווין קיפטום | קניה קניה | שיקגו, ארצות הברית | 2:00:35 שעות |
החלקה על הקרח > אליפות העולם בהחלקה אמנותית על הקרח

אליפות העולם שנערכה בסאיטאמה, יפן 22 - 26 במרץ
יחידות - קאורי סקמוטו (יפן יפן)
יחידים - שומה אונו (יפן יפן)
זוגות - ריקו מיורה וריאוצ'י קיהרה (יפן יפן)
ריקוד זוגות - מדיסון צ'וק ואוון בייטס (ארצות הברית ארצות הברית)
טניס > המנצחות בתחרויות הגראנד סלאם

אליפות אוסטרליה הפתוחה - ארינה סבלנקה (בלארוס בלארוס)
אליפות צרפת הפתוחה - איגה שוויונטק (פולין פולין)
אליפות וימבלדון - מרקטה וונדרואושובה (צ'כיה צ'כיה)
אליפות ארצות הברית הפתוחה - קוקו גוף (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - נובאק ג'וקוביץ' (סרביה סרביה)
אליפות צרפת הפתוחה - נובאק ג'וקוביץ' (סרביה סרביה)
אליפות וימבלדון - קרלוס אלקרס (ספרד ספרד)
אליפות ארצות הברית הפתוחה - נובאק ג'וקוביץ' (סרביה סרביה)
כדורגל > כדורגל לפי מדינות > ארגנטינה

ריבר פלייט זוכה בליגת העל הארגנטינאית
ריבר פלייט זוכה בטרופאו דה קמפאונס לאחר ניצחון 2-0 על רוסאריו סנטראל.
ספורט מוטורי > ראלי דקר

ראלי דקר התקיים בין התאריכים 31 בדצמבר 2022 – 15 בינואר 2023. נאסר אל-עטיה ניצח את המרוץ בפעם השנייה ברציפות.
| קטגוריה> מנצחי הראלי | אופנועים> ארגנטינה קווין בנאווידס | טרקטורונים> צרפת אלכסנדר ז'ירו | מכוניות> קטר (מדינה) נאסר אל-עטיה | לייט פרוטו (T3)> ארצות הברית אוסטין ג'ונס | UTV (T4)> פולין אריק גוצ'אל | משאיות> הולנד יאנוס ואן קסטרן | קלאסיות> ספרד חואן מוררה |
| --- | --- | --- | --- | --- | --- | --- | --- |
ספורט מוטורי > מרוצי פורמולה > פורמולה 1

מקס ורסטאפן זכה באליפות הנהגים בפעם השלישית ברציפות. קבוצתו רד בול זכתה באליפות היצרנים בפעם השנייה ברציפות. במהלך העונה ניצחונהגי הקבוצה 21 מתוך 22 מרוצים, כאשר ורסטאפן קובע שיא של 19 ניצחונות בעונה.
שחייה > אליפות העולם בשחייה

אליפות העולם נערכה בפוקואוקה, יפן בין התאריכים 14 ביולי – 30 ביולי
שחייה > שיא עולם > בריכה אולימפית > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 10 במרץ | 200 מטר גב | קיילי מקיואן | אוסטרליה אוסטרליה | סידני, אוסטרליה | 2:03.14 דקות |
| 28 במרץ | 400 מטר חופשי | סאמר מקינטוש | קנדה קנדה | טורונטו, קנדה | 3:56.08 דקות |
| 1 באפריל | 400 מטר מעורב אישי | סאמר מקינטוש | קנדה קנדה | טורונטו, קנדה | 4:25.87 דקות |
| 23 ביולי | 400 מטר חופשי | אריארן טיטמוס | אוסטרליה אוסטרליה | פוקואוקה, יפן | 3:55.38 דקות |
| 23 ביולי | 4x100 מטר חופשי | מולי אוקלהן, שיינה ג'ק, מג האריס, אמה מקיאן | אוסטרליה אוסטרליה | פוקואוקה, יפן | 3:27.96 דקות |
| 26 ביולי | 200 מטר חופשי | מולי אוקלהן | אוסטרליה אוסטרליה | פוקואוקה, יפן | 1:52.85 דקות |
| 27 ביולי | 4x200 מטר חופשי | מולי אוקלהן, שיינה ג'ק, בריאנה תרוסל, אריארן טיטמוס | אוסטרליה אוסטרליה | פוקואוקה, יפן | 7:37.50 דקות |
| 29 ביולי | 50 מטר חופשי | שרה שסטרם | שוודיה שוודיה | פוקואוקה, יפן | 23.61 שניות |
| 29 ביולי | 50 מטר חזה | רותה מיילוטיטה | ליטא ליטא | פוקואוקה, יפן | 29.30 שניות |
| 30 ביולי | 50 מטר חזה | רותה מיילוטיטה | ליטא ליטא | פוקואוקה, יפן | 29.16 שניות |
| 20 באוקטובר | 50 מטר גב | קיילי מקיואן | אוסטרליה אוסטרליה | בודפשט, הוגנריה | 26.86 שניות |
| 21 באוקטובר | 100 מטר גב | קיילי מקיואן | אוסטרליה אוסטרליה | בודפשט, הוגנריה | 57.33 שניות |
שחייה > שיא עולם > בריכה אולימפית > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 23 ביולי | 400 מטר מעורב אישי | לאון מרשאן | צרפת צרפת | פוקואוקה, יפן | 4:02.50 דקות |
| 28 ביולי | 200 מטר חזה | שין האיאנג | הרפובליקה העממית של סין הרפובליקה העממית של סין | פוקואוקה, יפן | 2:05.48 דקות |
שחייה > שיא עולם > בריכה אולימפית > שליחים משולב (2 שחייניות ו-2 שחיינים)

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 29 ביולי | 4x100 מטר חופשי | ג'ק קרטרייט, קייל צ'למרס, שיינה ג'ק, מולי אוקלהן | אוסטרליה אוסטרליה | פוקואוקה, יפן | 3:18.83 דקות |
שחייה > שיא עולם > בריכת 25 מטר > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 10 בדצמבר | 800 מטר חופשי | דניאל וויפן | אירלנד אירלנד | אוטופן, רומניה | 7:20.46 דקות |
אלי"ע

| --- | --- |
 תחום:  קידום ילדים עם עיוורון או לקות ראייה
 מדינה:  ישראל
 מטה הארגון:  פתח תקווה 
 סניפים:  פתח תקווה, רחובות, באר שבע, ירושלים וכפר המכבי
 תקופת הפעילות:  1982–הווה (כ־42 שנים) 
 פרסים והוקרה:  אות הנשיא למתנדב
 מוטו:  הבסיס לעשייה שלנו היא ההבנה העמוקה כי הראייה משפיעה על כל תחומי ההתפתחות, היא החוש המארגן שדוחף אותנו לקשר עם הסביבה, מגרה את הסקרנות ודרכו אנו קולטים ומבינים את העולם. הראייה משפיעה על יכולת מוטורית, קוגניטיבית והתנהגותית, חומרת לקות הראייה ואופייה, הם הגורמים החשובים בהשפעת לקות הראייה על ההתפתחות.
 www.eliya.org.il
 
עמותה לקידום ילדים עם עיוורון או לקויות ראייה (עמותת אלי"ע) הוקמה ב-1982 ופועלת ברחבי ישראל.
מרכזי אלי"ע מטפלים במעל ל-160 ילדים ופועלים בחמש ערים: פתח תקווה, רחובות, באר שבע, ירושלים וכפר המכבי.
רקע

אלי"ע היא העמותה היחידה בישראל, המפעילה מעונות יום שיקומיים, המטפלת ומקדמת ילדים עם עיוורון או לקות ראייה בגילאים המכריעים בחייהם, החל מגיל חצי שנה ועד גיל שש. אין תחליף להתערבות מוקדמת הניתנת על ידי אלי"ע בשנים אלו בהם הילד לומד, גדל ומתעצב. צוות מקצועי עובד עם הילדים במטרה לשפר את השימוש בשרידי הראייה, אם קיימים, ולהפכם לפונקציונליים.
אנו רואים חשיבות רבה בעידוד הילדים לעצמאות והקניית ביטחון ותחושת מסוגלות, אשר תקנה לילדים בעתיד ובבגרותם, יכולת התמודדות טובה יותר. על כן, התערבות טיפולית, טיפול והדרכה מהשנה הראשונה לחייו של הילד עם לקות ראייה או עם עיוורון היא קריטית ובעלת ערך רב. אנחנו גאים להודיע ש80% מילדי אלי"ע ברי-שילוב התחילו את שנת הלימודים האחרונה במערכת החינוך הרגילה.
הבסיס לעשייה שלנו היא ההבנה העמוקה כי הראייה משפיעה על כל תחומי ההתפתחות, היא החוש המארגן שדוחף אותנו לקשר עם הסביבה, מגרה את הסקרנות ודרכו אנו קולטים ומבינים את העולם. הראייה משפיעה על יכולת מוטורית, קוגניטיבית וההתנהגותית, חומרת לקות הראייה ואופייה, הם הגורמים החשובים בהשפעת לקות הראייה על ההתפתחות.
הניסיון המקצועי וההישגים של אלי"ע מוכרים ומוערכים ברחבי העולם. מגוון שירותים ובהם אבחון, טיפול, תמיכה ושיקום המתאפיינים בהקפדה על אמות מידה מקצועיות גבוהות ניתנים על ידי טובי בעלי המקצוע תוך למידה מתמדת של חידושים בתחום.
מטרות אלי"ע:
להכין ילדים עם עיוורון או לקות ראייה לשילוב בחינוך הרגיל ובחברה בכלל.
לתת מענה מקצועי לילדים עם עיוורון או לקות ראייה שהם מורכבי התפתחות, בדרך לשילובם במסגרות המשך מתאימות בהתאם לצורכיהם וליכולותיהם.
לחזק ולתמוך במשפחות הילדים באופן שיעזור להן לקדם את ילדיהן בצורה יעילה ובונה.
להתאים ולפתח תוכניות, אבחונים וטיפולים גם לילדים המתמודדים עם אתגרים התפתחותיים נוספים.
להיות ארגון לומד ומוביל בתחום של לקויות ראייה בקרב ילדים.
בשנת 2003, קיבל מיכאל סגל, מנכ"ל העמותה, את אות החסד מעמותת "איזי שפירא", ואת אות המתנדב מנשיא המדינה בשנת 2005.
מעונות היום השיקומיים

לעמותת אלי"ע ישנם 5 מעונות יום שיקומיים הפזורים ברחבי הארץ, אשר מתוקצבים חלקית על ידי משרד הרווחה, הבריאות והחינוך ותרומות:
סניף המרכז: נמצא בפתח תקווה. מיועד לכל ילדי אזור מרכז הארץ והוא מונה כ-60 ילדים המחולקים ל-6 קבוצות מגילאי חצי שנה עד שש שנים. הקבוצות פועלות בחלוקה לפי גילאים באופן הבא: ילדים בעלי התפתחות תקינה עם לקות ראייה, וילדים בעלי עיכוב בהתפתחות עם לקות ראייה. סניף פתח תקווה הוא הסניף החלוצי, בו גם יושבת הנהלת העמותה. בשנת 1994, הגן הועבר למבנה קבע, שהוא גם היה הראשון בארץ המותאם במיוחד לילדי הגיל הרך אשר הם בעלי עיוורון או לקות ראייה. בשנת 2003 הסתיימה בניית המבנה השני במתחם אשר בו נמצאים משרדי האגודה, גן נוסף לילדים הבוגרים ובריכה הידרותרפית המיועדת לילדי הגן, ומשעות מסוימות לכלל תושבי העיר.
סניף הדרום: הוקם בשנת 1998, נמצא בבאר שבע והוא מיועד לכל תושבי אזור הדרום. בגן מטופלים ילדים בגילאי חצי שנה עד ארבע שנים, אשר מחולקים לקבוצות הבאות: ילדים בעלי התפתחות תקינה עם לקות ראייה, וילדים בעלי עיכוב בהתפתחות עם לקות ראייה. נכון להיום, ישנם כ-35 ילדים בגן.
סניף ירושלים: הוקם בשנת 2001, לגן מגיעים ילדים מאזור ירושלים והסביבה. בגן מטופלים ילדים בגילאי חצי שנה עד ארבע שנים, אשר מחולקים לקבוצות הבאות: ילדים בעלי התפתחות תקינה עם לקות ראייה, וילדים בעלי עיכוב בהתפתחות עם לקות ראייה. נכון להיום, ישנם כ-30 ילדים בגן.
סניף רחובות: הוקם בשנת 2017. לגן מגיעים ילדים מאזור רחובות והסביבה. בגן מטופלים ילדים בגילאי חצי שנה עד ארבע שנים, אשר מחולקים לקבוצות הבאות: ילדים בעלי התפתחות תקינה עם לקות ראייה, וילדים בעלי עיכוב בהתפתחות עם לקות ראייה. נכון להיום, ישנם כ-12 ילדים בגן.
סניף קיבוץ כפר המכבי: לשעבר סניף חיפה שהוקם בשנת 2018. לגן מגיעים ילדים מאזור חיפה והסביבה. בגן מטופלים ילדים בגילאי חצי שנה עד ארבע שנים, אשר מחולקים לקבוצות הבאות: ילדים בעלי התפתחות תקינה עם לקות ראייה, וילדים בעלי עיכוב בהתפתחות עם לקות ראייה. נכון להיום, ישנם כ-12 ילדים בגן.
צוות מעונות היום השיקומיים של עמותת אלי"ע מורכב ממנהלת סניף, צוות מדריכות ראייה, עובדת סוציאלית, גננות לחינוך מיוחד, צוות פרא - רפואי הכולל פיזיותרפיסטים, קלינאי תקשורת ומרפאים בעיסוק.
כמו כן, צוות הגן מכיל את הסייעות, שבחלקו מורכב מבנות שירות לאומי, והן מיישמות את התוכניות הפרטניות הנבנות לכל ילד בצורה אינדיבידואלית.
תוכניות אותן מפעילה העמותה

v תוכנית טיפולי ההעשרה וטיפולים פרא-רפואיים – שישה ימים בשבוע - בתוכנית הליבה של ילדי אלי"ע מודגשות טכניקות האוריינטציה והניידות, כמו גם אוריינות בסיסית ואינטראקציה חברתית. בתוכנית נכללים טיפולי פיזיותרפיה, ריפוי בעיסוק, ריפוי בדיבור, תרפיה במוזיקה, הידרותרפיה, שיאצו, מסאז' וטיפול באמצעות בעלי חיים.
v תוכנית להורים ותינוקות - אלי"ע מפעילה תוכנית תרפיה, תמיכה וייעוץ לתינוקות עד גיל שנה והוריהם. לאורך התכנית הילדים עוברים הערכה של רמת ההתפתחות, תרגול לצורך שיפור תפקודי ראייה, שיפור מיומנויות ודפוסי אכילה, עידוד תנועה ופעילות מוטורית ועוד. ההורים עוברים הדרכה ומקבלים תמיכה, הכוונה, ייעוץ, חשיפה לידע, היכרות עם שיטות ודרכי טיפול ומתן אפשרות לתמיכה הדדית.
v תוכנית תמיכה למשפחות - לאלי"ע תפקיד מרכזי בהתפתחותו של כל ילד, אולם המשפחה מהווה את מקור התמיכה העיקרי של הילד. משאבים רבים מופנים בכל הסניפים לפגישות ייעוץ פרטניות וקבוצתיות למשפחות, הרצאות מקצועיות ומעשירות לאורך השנה בהנחיית אנשי מקצוע בכירים וימי גיבוש ופינוק.
v שימור ושיפור תפקודי ראייה - מיומנויות הראייה עבור ילד לקוי ראייה אינן נרכשות באופן אקראי וניתן לתרגל ולעבוד עליהן תוך לימוד טכניקות לניצול מקסימלי של הראייה ושיפור תפקודי הראייה. כלומר, יכול להיות שחדות הראייה של הילד לא תשתנה, אך הוא ילמד לנצל את הראייה שנותרה לו ולהביאה לידי ביטוי בפעולות היום יום. הטיפול בחדר החושך נעשה בדרך של משחק בכדי להפוך את תהליך הלימוד למהנה עבור הילדים. בחדר החושך עובדות עם הילדים מתרגלות ראייה שהוכשרו במיוחד לתפקיד זה.
v מערך תוכניות רגשיות - קושי בקשר עין וקשב וויזואלי משחקים תפקיד מרכזי באיחור בהתפתחות רגשית אצל תינוקות עם לקות ראייה. הראייה הלקויה מגבילה את מבחר הבעות הפנים ואת התקשורת הלא מילולית של התינוק שלרב מתורגמים אצל ההורים או המטפל כרצון ליצור עניין חברתי או תקשורת. ההורה עלול להפחית את האינטראקציה עם התינוק וליצור מעגל תגובה שלילי. במקביל, ככל שהילד גדל הוא מבין שהוא שונה מילדים אחרים. מצב זה עשוי לעורר רגשות קשים. התוכניות הרגשיות שלנו נועדו לסייע לפעוטות ולמשפחותיהם במצב זה ולאפשר להם מקום בטוח להביע את עצמם ולתת פורקן לרגשות המעיקים עליהם כאשר במקביל הם מקבלים הנחיה והדרכה מקצועית.
אנו עושים כמיטב יכולתנו כדי לעזור לילדינו להתגבר על הקשיים ומלמדים אותם לפלס את דרכם על אף ולמרות הקושי, תוך שאנו עוזרים להם להאמין בעצמם. מגוון הצרכים שלהם הוא מורכב, ואנחנו מנסים לספק לכל אחת ואחד מהם את כל הכלים והאמצעים הדרושים להם להצליח, מתוך הבנה כי עידוד הילדים לעצמאות והקניית הביטחון ותחושת המסוגלות תקנה להם בבגרותם יכולת התמודדות טובה יותר. מכיוון שיש לנו חלון הזדמנות צר מאוד כדי לפעול, לתקן ולשקם התערבות טיפולית שלנו והדרכה מהשנה הראשונה לחייהם של הילדים היא קריטית, בעלת ערך רב ומשנה חיים!
ליפריטים

ליפריטים (בגאורגית: ლიპარიტები, ליפַּריטֶבּי) הידועים גם כבּר'וואשי (ბაღჳაში) בכתובים הגאורגיים, היו שושלת אצולה (בגאורגית "דידֶבּוּלי") בתקופת ימי הביניים בגאורגיה, עם מספר נציגים נכבדים מהמאה התשיעית ועד למאה השתים עשרה, שהתפרסמה בעיקר בגין ההתנגדות רבת העוצמה להגמוניה של הבגרטים הגאורגיים משושלת בגרטיוני. ענף עיקרי של בית האצולה מוכר מאוחר יותר בשם "אוֹרבֶּלי" או "אורבליאני", שגורשו בשנת 1177, לארמניה. שם הפכו לשושלת אצולה הידועה בשם שושלת אורבליאני, שאחד מנציגיו יחזור מאוחר יותר לגאורגיה.
היסטוריה

ההיסטוריון, סיריל טואומנוף, והיסטוריונים מודרניים אחרים סבורים כי הליפריטים הם צאצאי אחד הנסיכים הפליטים של שושלת ממיקוניד. הנחה זו אינה מקובלת בקרב ההיסטוריונים בגאורגיה, שסבורים כי מקורה של המשפחה הוא מהמחוז ההיסטורי ארגוותי (אימרתי), והם גורשו משם על ידי מלכי אבחזיה בסביבות שנות השבעים של מאה התשיעית. מכל מקום, על פי שתי הסברות, המייסד האפונומי של השושלת נקרא ליפריט הראשון, שייסד את השושלת במחוז ההיסטורי של תריאלתי בדרום גאורגיה (כארתלי תחתית), בסביבות שנת 876. השושלת קיבלה את הכינוי "בר'וואשי" כנראה מהמילה הגאורגית הארכאית "בר'ווא" שפירושה הרס, שוד, שקשור בצורה ברורה למשפחה.
באחוזה הפאודלית החדשה, קיבלו הליפריטים את מרותו של דוד הראשון קורופלאטס, נסיך בגרטי משושלת בגרטיוני, ענף כארתלי של הבגרטידים האיברים, בטאו-קלארג'תי, ובנה מבצר שנקרא קלדקארי על הר במיקום אסטרטגי ברכס תריאלתי. אזור זה שכן בשטחים שהיו בריבונות קרוב משפחתו של דוד, גווראם ממפלי, והמעבר הוביל, בסופו של דבר, לקרע בין הבגרטידים, ששיאו ברצח דוד על ידי אחיינו נאסרה, בשנת 881. במלחמת האזרחים שהתחוללה לאחר מכן, תמך ליפריט ביורשו של דוד, אדרנסה הראשון קורופלאטס, שניצח עם תמיכה של הארמנים והוכתר למלך בשנת 888. תמיכתו של ליפריט באדרנסה ייצבה את מעמדה של השושלת הדוכסית כדוכסי תריאלתי וקלדקארי. תוך זמן קצר התבלטו בחשיבותם והשיגו יוקרה וחזקות על שטחים נוספים. בתקופת איחוד הממלכות הגאורגיות לממלכה אחת על ידי שושלת בגרטיוני, בתחילת המאה האחת עשרה, היו הליפריטים בין הווסאלים היריבים רבי העוצמה.
באמצע המאה האחת עשרה, הגיעה בית ליפריט לשיא עוצמתו, ונשאר בה במשך מאה שלמה, כמנהיגי הפאודליות במאבק כנגד כוחם המתגבר של מלכי גאורגיה. בשנת 1047, אחד מנציגיה המפורסמים ביותר של המשפחה, ליפריט הרביעי, מלך באופן זמני על הממלכה, בתקופת שלטונו של בגרט הרביעי, כאשר זה האחרון נסע לקונסטנטינופול, בירת האימפריה הביזנטית, ולא חזר משם מספר שנים עד שקיבל את תמיכת הביזנטים. במטרה לפייס את ליפריט ומרידותיו, ויתרו שליטי הממלכה על נכסים ותארים נוספים. עם חזרתו של בגרט לממלכה, בסוף שנות החמישים של המאה האחת עשרה, הוא מביס את ליפריט ומגרש אותו לתוככי האימפריה הביזנטית. ומנתק את שושלת הליפריטים מעטיני השלטון. בסביבות 1110, משחזרת המשפחה חלק ממעמדה, אבל נטייתה למרוד לא שככה. בסופו של דבר הצליח גיאורגי השלישי, בשנת 1177, למחות את המרידה של המשפחה, ומגרש לארמניה את הענף העיקרי של השושלת, הידועה מאז בשם "אורבלי" או "אורבליאני" על שם מצודת אורבטי. הענף הארמני של המשפחה, שושלת אורבליאן, השיגה את השליטה בנסיכות הוואסלית של טימור לנג, סיוניק (Սյունիք). אחד מנציגי המשפחה הצליח להחזיר שוב חלק מנכסי המשפחה בגאורגיה, בתקופת שלטונה של תמר המלכה (1184-1213). לאחר גירושם מגאורגיה, במאה השתים עשרה היו מספר ליפריטים, פעילים בצבא הביזנטי ובמינהלה של האימפריה הביזנטית.
ענף צעיר של הליפריטים, בית קחברידזה (კახაბერისძე), השיג בעלות לצמיתות על רצ'ה ותאקוורי בצפון-מזרח גאורגיה, כתגמול לשירותים שנתנה המשפחה. אחזקתם זו החזיקה מעמד עד להתפרקות הממלכה הגאורגית המאוחדת במאה החמש עשרה.
הערות שוליים

↑  ממיקוניאן (Մամիկոնեան) הוא בית אצולה ארמני
↑  סיריל טואומנוף (ונציה, 1969), הממיקוניאנים והליפריטים, Armeniaca, עמ' 125-137
↑  ג. צולאיה, Летопись Картли / Пер., ספרו של ס. ברמידזה, פורסם במצינארובה, 1982, (ברוסית)
↑  התרגום הוא על פי מילון סולחן-סבא אורבליאני, 4.4: 101, טביליסי, 1965, (בגאורגית)
↑  צלאיה גיווי, סיפורים מההיסטוריה וההגיוגרפיה הגאורגית: מות הקדושים של דוד וקונסטנטין, באתר www.pravoslavie.ru
↑  אלכסנדר קאז'דן, "ליפריטים ביזנטיים", בספר Византиноведческие этюды, טביליסי, 1978, עמ' 191–193, (ברוסית)
↑  סיריל טואומנוף, "הבגרטידים של המאה החמש עשרה והמוסד ל-Collegial Sovereignty בגאורגיה", "Traditio: Studies in Ancient and Medieval History, Thought and Religion" (1949-51): 169-222
מסכת סנהדרין

העמוד האחרון ממסכת סנהדרין (העתק כתב יד)
מַסֶּכֶת סַנְהֶדְרִין היא המסכת הרביעית בסדר נזיקין שבמשנה ובתלמוד. המסכת עוסקת ברובה בעניינים הטכניים של המשפט העברי.
במסגרת התלמוד הבבלי, כוללת מסכת זו 112 דפים.
לפי הקדמתו של הרמב"ם למשנה, לאחר שהתבארו דיני הנזיקין במסכת הנזיקין (על שלושת חלקיה), "התחיל לדבר על הדיינין גוזרי הגזירות והדינין ההם".
פרקי המסכת

דיני ממונות בשלשה (שש משניות) הפרק מסביר לאלו דינים מספיק בית דין של שלושה, מתי צריך סנהדרין קטנה של עשרים ושלושה דיינים ומתי צריך סנהדרין גדולה של שבעים ואחד דיינים.
כהן גדול דן ודנין אותו (חמש משניות) הפרק עוסק בדינים שנאמרו בכהן גדול ובמלך.
דיני ממונות בשלושה זה בורר (שמונה משניות) הפרק עוסק במהלך הדינים העוסקים בדיני הלוואות.
אחד דיני ממונות (חמש משניות) הפרק עוסק במהלך הדינים העוסקים בדיני נפשות.
היו בודקין אותן (חמש משניות) המשך הדיון בדיני נפשות ודיני קידוש לבנה.
נגמר הדין (שש משניות) מהלך הסקילה.
ארבע מיתות נמסרו לבית דין (אחת עשרה משניות) בתחילה מפרטים את מהלך מיתות שרפה, הרג וחנק וממשנה ד' ואילך ישנו פירוט של כל הנסקלים ומתי הם צריכים להיסקל.
בן סורר ומורה (שבע משניות) בתחילה ישנם דינים של בן סורר ומורה (שגם הוא נסקל, ולכן מהוות המשניות הראשונות המשך של הפרק הקודם) וממשנה ה' ואילך ישנו פירוט של אנשים שיש להרגן ללא בית דין.
ואלו הן הנשרפין (שש משניות) פירוט החייבים שרפה והרג, דיני רוצח ועוד אנשים שהורגים ללא בית דין.
כל ישראל יש להם חלק לעולם הבא (שש משניות) בפרק ישנו פירוט אנשים שאין להם חלק לעולם הבא השמור לבני ישראל ולחסידי אומות העולם ודיני עיר הנידחת. בתלמוד הבבלי, זהו הפרק ה-11.
אלו הן הנחנקין (שש משניות) פירוט כל הנחנקים ומתי הם צריכים להיחנק.
בסה"כ יש במסכת 71 משניות.
תוכן המסכת

מסכת סנהדרין עוסקת בסדרי המשפט ובעיקר בסדרי דיני נפשות, וכן בסוגיות של מי ראוי להיות דיין, איזה הרכב יש למנות לכל עניין איך יש לחקור את העדים, איזה עונש גוזרים על איזו עבירה.
ממסכת סנהדרין אפשר ללמוד הרבה על סדרי המשפט העברי. בכל יישוב, אפילו קטן, היה בית דין של שלושה, שדן בדיני ממונות, חבלות וכדומה (משפט אזרחי), עגלה ערופה, סמיכת זקנים וכדומה. הצורך בבתי המשפט בכל יישוב ועיר נלמד מספר דברים: "שֹׁפְטִים וְשֹׁטְרִים תִּתֶּן לְךָ בְּכָל שְׁעָרֶיךָ". בעיר גדולה היה בית דין של 23 - "סנהדרין קטנה", אשר הייתה מוסמכת לדון בעניינים של דיני נפשות - קרי עניינים שהעונש עליהם הוא מיתה, כגון רצח, גילוי עריות, ניאוף. סנהדרין של 71 הייתה רק אחת והיא ישבה בלשכת הגזית שבחצר בית המקדש ונקראה "סנהדרין גדולה". הסנהדרין הגדולה דנה כהן גדול וזקן ממרא וכן היו זקוקים לאישורה על-מנת לצאת למלחמת רשות. בראש הסנהדרין הגדולה עמד נשיא הסנהדרין ולצידו כיהן אב בית הדין.
פרק "חלק" - פרק זה בתלמוד הבבלי הוא הפרק האחד-עשר והאחרון ואילו במשנה ובתלמוד הירושלמי פרק זה הוא העשירי, והוא נקרא גם "אגדת חלק", על-פי משפט הפתיחה בו: "כל ישראל יש להם חלק לעולם הבא". פרק זה עוסק בסוג ענישה שאיננו תלוי בסנהדרין: שלילת החלק בעולם הבא, המובטח לכל אדם מישראל. פרק זה הובא בסוף מסכת סנהדרין כדי להסביר שלמרות שישנם יהודים שנהרגו בבית הדין, עדיין יש להם חלק לעולם הבא והם חלק מכלל ישראל.
בתלמוד הבבלי הפרק נודע כפרק מרובה אגדות עוסקות בעולם הבא, תחיית המתים ועיקרי דת נוספים. אין הלכות בפרק, למעט שני הדפים האחרונים העוסקים בדיני עיר הנידחת.
בהקדמה לפירושו לפרק זה במשנה מציג הרמב"ם את שלושה עשר העיקרים שלו.
לקריאה נוספת

הרב ראובן מרגליות, מרגליות הים - חידושים וביאורים למסכת סנהדרין, הוצאת מוסד הרב קוק, ירושלים.
הרב שג"ר, אהבוך עד מוות: עיון רב תחומי בסוגיית קידוש השם במסכת סנהדרין, הוצאת ישיבת שיח יצחק.
מרדכי סבתו, תלמוד בבלי מסכת סנהדרין פרק שני: מהדורה, פירוש ועיון משווה במקבילות, הוצאת מוסד ביאליק, 2022.
מרדכי סבתו, תלמוד בבלי מסכת סנהדרין פרק שלישי: מהדורה, פירוש ועיון משווה במקבילות, הוצאת מוסד ביאליק, 2018.
הלל גרשוני, ברייתות המקבילות לתוספתא בתלמוד הבבלי (מסכתות בבא בתרא וסנהדרין), באתר ספריית אסיף.
הערות שוליים

↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  פרק א'
↑  פרק ב'
↑  פרק ג'
↑  פרק ד'
↑  פרק ה'
↑  פרק ו'
↑  פרק ז'
↑  פרק ח'
↑  פרק ט'
↑  פרק י'
↑  פרק י"א
↑  ספר דברים, פרק ט"ז, פסוק י"ח
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| הסנהדרין |
| --- | --- | --- |
| מונחים | נשיא • אב בית דין • סנהדרין גדולה • סנהדרין קטנה • בית דין • משפט עברי • שבעים הזקנים • כנסת הגדולה • סמיכת זקנים |  |
| נשיאי הסנהדרין | יוסי בן יועזר • יהושע בן פרחיה • יהודה בן טבאי • שמעיה • הלל הזקן • שמעון בן הלל • רבן גמליאל הזקן • רבן שמעון בן גמליאל הזקן • רבן יוחנן בן זכאי • רבן גמליאל דיבנה • (רבי אלעזר בן עזריה) • רבן שמעון בן גמליאל • רבי יהודה הנשיא • רבן גמליאל ברבי • רבי יהודה נשיאה • רבן גמליאל הרביעי • רבי יהודה נשיאה השני • הלל נשיאה • רבן גמליאל החמישי • רבי יהודה נשיאה השלישי • רבן גמליאל השישי |  |
| מקומות מושב הסנהדרין | לשכת הגזית • חנות • ירושלים • יבנה • אושא • יבנה • אושא • שפרעם • בית שערים • ציפורי • טבריה |  |
| שונות | מסכת סנהדרין (ומסכת מכות) • עדות • הענישה בהלכה • ארבע מיתות בית דין • זקן ממרא • חידוש הסנהדרין • הסנהדרין של פריז • קברי הסנהדרין שבגן הסנהדרין בשכונת סנהדריה • שביל הסנהדרין |  |
הפסטיבל האולימפי האירופי לנוער

הפסטיבל האולימפי לנוער אירופי (באנגלית: The European Youth Olympic Festival, בראשי תיבות: EYOF) הוא אירוע אירופי של תחרויות ספורט רב-ענפיות המתרחש מדי שנתיים בו משתתפים בני נוער מ-50 המדינות החברות בוועדים אולימפיים אירופיים. בשונה מהמשחקים האולימפיים, אירוע הספורט מתרחש בקיץ, ובחורף באותה שנה.
מארחות המשחקים

| --- | --- |
 משחקי הקיץ: 1991 - בלגיה בריסל  1993 - הולנד פאלקנסווארד  1995 - בריטניה באת'  1997 - פורטוגל ליסבון  1999 - דנמרק אסביירג  2001 - ספרד מורסיה  2003 - צרפת פריז  2005 - איטליה ליניאנו סאביאדורו  2007 - סרביה בלגרד  2009 - פינלנד טמפרה  2011 - טורקיה טרבזון  2013 - הולנד אוטרכט  2015 - גאורגיה טביליסי  2017 - הונגריה גיור  2019 - אזרבייג'ן באקו  2022 - סלובקיה באנסקה ביסטריצה  2023 - סלובניה מריבור  2025 - מקדוניה הצפונית סקופיה  2027 - איטליה ליניאנו סאביאדורו:  משחקי החורף: 1993 - איטליה אאוסטה  1995 - אנדורה אנדורה  1997 - שוודיה סונדסוואל  1999 - סלובקיה פופרד  2001 - פינלנד וואוקטי  2003 - סלובניה בלד  2005 - שווייץ מונטה  2007 - ספרד חאקה  2009 - פולין פרובינציית שלזיה  2011 - צ'כיה ליברץ  2013 - רומניה בראשוב  2015 - אוסטריה פורארלברג ו-ליכטנשטיין ליכטנשטיין  2017 - טורקיה ארזורום  2019 - בוסניה והרצגובינה סרייבו וסרייבו המזרחית.  2022 - פינלנד וואוקטי  2023 - איטליה פריולי-ונציה ג'וליה  2025 - גאורגיה בורג'ומי ובקוריאני  2027 - רומניה בראשוב
ישראל בפסטיבל האולימפי האירופי לנוער

ישראל השתתפה לראשונה בפסטיבל הקיץ שנערך בבאת', בריטניה בשנת 1995. שנתיים לאחר מכן, ישראל השתתפה לראשונה בפסטיבל החורף שנערך בסונדסוואל, שוודיה בשנת 1997.
ישראל בפסטיבל האולימפי האירופי לנוער > באת' 1995

ישראל דורגה במקום שישי כללי, לאחר שזכתה ב-4 מדליות זהב, מדליית כסף ומדליית ארד.
ישראל בפסטיבל האולימפי האירופי לנוער > באת' 1995 > אתלטיקה

עדי מורדל
ישראל בפסטיבל האולימפי האירופי לנוער > באת' 1995 > שחייה

תומר שטנגר
יואב גת
נמרוד פלמה